FUNKTIONSBESKRIVELSE for

Uddannelseskoordinerende Yngre Læge i hoveduddannelse i Almen Medicin (AP-UKYL)

|  |  |
| --- | --- |
| **Funktionsbetegnelse** | **Almen Praksis - Uddannelseskoordinerende Yngre Læge (AP- UKYL)** |
| **Navn på UKYL:** | Klik her for at angive tekst. |
| **Ansættelsessted (Sygehus og afdeling):** | Klik her for at angive tekst. |
| **Referenceforhold** | Refererer til uddannelsesansvarlig overlæge i almen medicin. |
| **Antal AP-UKYL** | 2 |
| **Generelt** | Formålet med funktionen Almen Praksis uddannelseskoordinerede yngre læge (AP-UKYL) er, at fremme det gode uddannelsesmiljø for hoveduddannelseslæger i Almen Medicin på NSR Sygehus med henblik på at få uddannet dygtige praksislæger, som på længere sigt kan medvirke til det gode samarbejde mellem praksis og NSR Sygehus, til gavn for patienterne fra optageområdet. |
| **Udnævnelse** | Rollen som AP-UKYL slåes op ved internt opslag. Stillingen kan besættes af hoveduddannelseslæger i Almen Medicin der er ansat på NSR. AP-UKYL udpeges af Uddannelsesansvarlig overlæge i almen medicin.  Hoveduddannelseslægerne i Almen Medicin høres i processen.  For at sikre kontinuitet i funktionen tilstræbes at de to AP-UKYLer uddannelsesmæssigt er hhv. tidligt og sent i sygehusforløbet i hoveduddannelsen i almen medicin. |
| **Kvalifikationer** | * Uddannelseskoordinerende yngre læge bør have uddannelse som særligt interesseområde og gerne pædagogisk erfaring. * Det forventes, at den uddannelseskoordinerende yngre læge sørger for at ajourføre, vedligeholde og udvikle egen viden og kompetencer i takt med udvikling og ændringer på området. |
| **Opgaver og funktioner - Hovedområder og vejledende eksempler** | **Introduktion af nye kolleger**   * Sikre at nye kollegaer inviteres til NAP-møder allerede når de starter i fase 1 i Almen Praksis. * Udarbejde/ revidere/videreudvikle informationsfolder til uddannelseslægerne ”Tips og Tricks til almen medicinsk blok ophold på Slagelse Sygehus “.   **Uddannelsesvejledning**   * Fremme at alle hoveduddannelseslæger i Almen Medicin har fast vejleder på deres respektive afdelinger, og at der på alle afdelinger forefindes opdaterede uddannelsesprogrammer til hoveduddannelseslæger i Almen Medicin. * Vejlede afdelingerne i at skabe den bedst mulige sammenhæng mellem arbejdsplan og hoveduddannelseslægernes læring. Bidrage med idéer til kontinuerlig forbedring af afdelingernes uddannelsesfunktion. * At sikre at hoveduddannelseslægerne forstår formål og kender arbejdsgange for vejledersamtaler og brug af uddannelsesplaner. * Hjælpe uddannelsesansvarlig overlæge på afdelingerne og uddannelsesansvarlig overlæge i almen medicin med udbredelse af kendskab til afdelingernes uddannelsesprogrammer.   **Undervisning**   * Ansvar for udarbejdelse og planlægning af månedlige NAP møder. Herunder formidle kontakt til undervisere, sikre indkaldelse af hoveduddannelseslægerne og føre referat i forbindelse med møderne. * Formidle kursustilbud ved at sikre at kursuslisten er opdateret og sendes ud til hoveduddannelseslægerne. |
| **Vilkår og arbejdstilrettelæggelse** | **Funktionstid**  AP-UKYL har 1–2 administrationsdage pr. måned, som registreres som normtid i tjenestetid. Den nærmere placering af administrationstiden aftales med den til enhver tid nærmeste leder. AP-UKYL er ansvarlig for at varsle afdelingen forud for ankomst til ny afdeling (gerne 2 måneder før tid).  **Funktionstillæg**  Der ydes et funktionstillæg jf den regionale forhåndsaftale på 26.882 kroner (2018 niveau)  Der kan herudover ikke aftales tillæg for funktionen.  **Kurser og uddannelse**   * Uddannelseskoordinerende yngre læge deltager sammen med uddannelsesansvarlig overlæge i det månedlige Netværksmøde UAO og UKYL på Slagelse Sygehus * Tilmelder sig Yngre Lægers UKYL netværk på “Min Side” på <https://minside.laeger.dk/> * Afdelingen støtter at UKYL deltager i relevante kurser og mødeaktiviteter, f.eks.:   + Forum for ledende overlæger, UAO, cheflæger og UKYL (Region Sjælland)   + Hovedvejleder og tutorkursus (Region Sjælland)   + UKYL-konference (Yngre Læger)   + UKYL kursus (Lægeforeningen) |
| **Godkendt af:** | Dato: Klik her for at angive tekst.  Nærmeste leder: Klik her for at angive tekst.  Uddannelseskoordinerende Yngre Læge: Klik her for at angive tekst. |
| **Særlige lokalt aftalte funktioner og ansvarsområder:** | Klik her for at angive tekst. |